钦定古今图书集成/明伦汇编/氏族典/第228卷 > 杨邠
## 钦定古今图书集成/明伦汇编/氏族典/第228卷 > 杨邠

按《五代史杨邠传》：“邠，魏州冠氏人也。少为州掌籍吏。
孔谦领度支，补邠勾押官，历孟、华、郓三州粮料院使。
事汉高祖为右都押衙。高祖即位，拜枢密使。邠出于
小吏，不喜文士，与苏逢吉等内相排忌。逢吉讽李涛
上疏罢邠，邠泣诉李太后前，太后怒，罢涛相，加邠中
书侍郎、同平章事。李太后弟业求为宣徽使，帝与太”
后私，以问邠，邠以为不可。帝欲立所爱耿夫人为后，
邠又以为不可。“夫人死，将以后礼葬之”，邠又以为不
可。由是隐帝大怒，而左右乘间构之，见杀。周太祖即
位，追封弘农王。